দৰং আৰক্ষীয়ে মহিলাৰ বিৰুদ্ধে অপৰাধৰ ঘটনা নিয়ন্ত্ৰণৰ বাবে ব্যাপক অভিযান চলাই এই সংক্ৰান্তত বুধবাৰে এজন যুৱকক গ্ৰেপ্তাৰ কৰে। অপৰাধী যুৱকজনক জিলাখনৰ এটা অপহৰণৰ ঘটনাৰ সৈতে জড়িত থকাৰ অভিযোগত গ্ৰেপ্তাৰ কৰা হৈছে।
জিলাখনত চলাই অহা আন্তঃৰাজ্যিক মানৱ সৰবৰাহ চক্ৰৰ এজন মূল অপৰাধীক গ্ৰেপ্তাৰ কৰাৰ পিছত প্ৰেম আৰু বিবাহৰ ভুৱা প্ৰতিশ্ৰুতি দি এগৰাকী যুৱতীক অপহৰণ কৰাৰ আন এক পৃথক ঘটনাত জিলাখনৰ দলগাঁও আৰক্ষী থানাৰ আৰক্ষীয়ে বুধবাৰে মঙলদৈ চহৰৰ গাতে লাগি থকা শান্তিপুৰ অঞ্চলৰ এগৰাকী বাসিন্দা চুনু আলীক গ্ৰেপ্তাৰ কৰে।
আৰক্ষীয়ে লগতে এই অপহৰণৰ ঘটনাৰ লগত জড়িত হৈ থকা অপহৃত যুৱতীগৰাকীকো উদ্ধাৰ কৰে।
ইয়াৰ মাজতে জানিব পৰা মতে গ্ৰেপ্তাৰ হোৱা অভিযুক্তগৰাকীয়ে আৰক্ষীৰ জেৰাৰ সময়ত অপৰাধটো সংঘটিত কৰাৰ কথা স্বীকাৰ কৰিছে। অভিযুক্ত চুনু আলীক আদালতত হাজিৰ কৰাৰ পিছত ন্যায়িক জিম্মালৈ প্ৰেৰণ কৰা হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
